દિલ્હીના મુખ્યમંત્રીએ જેટલીની જાહેરમાં માફી માંગવી જોઇએ તેવી માંગ હવે તીવ્ર બની રહી છે. આ પ્રકારની માંગ વચ્ચે આજે કેજરીવાલે ખુલાસો કર્યો હતો અને કોઇ માફી માંગવાનો ઇન્કાર કર્યો હતો. આનો મતલબ એ થયો કે, આગામી દિવસોમાં પણ ખેંચતાણનો દોર જારી રહી શકે છે. ગઇકાલે પત્રકાર પરિષદને સંબોધતા ભાજપના વરિષ્ઠ નેતા એમજે અકબરે કહ્યું હતું કે, તમામ એંગલથી કેજરીવાલે તપાસ કરાવી છે. હવે અરુણ જેટલીની કેજરીવાલ માફી માંગે તે સમય આવ્યો છે. દિલ્હી સરકારે ડીડીસીએ કૌભાંડની તપાસ માટે સમિતિ બનાવી હતી. આ સમિતિએ પોતાનો તપાસ રિપોર્ટ રજૂ કરી દીધો છે. સમિતિની તપાસમાં ડીડીસીએ કૌભાંડની તપાસનો ઉલ્લેખ છે, પણ જેટલીના નામનો કોઈ ઉલ્લેખ નથી.